Diari Oficial de la Generalitat Valenciana


Sumari del DOGV 8940, del 30-10-2020 (2020/8632)

Notificació de la sentència dictada en el procediment de concurs abreujat número 340/2018.
------------------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8632


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el procediment de concurs abreujat número 340/2018. [2020/8632]  
Jutjat Mercantil núm. 3 d'Alacant, seu d'Elx  
Procediment: concurs abreujat [CNA] - 000340/6122 FI. Secció: 6.  
  
Concursat: Carpintería y Cocinas Jovic, SL.  
Creditors personats: Ferretería Antonio Garcia, SL i Alicer, SA.  
Procuradors: Federico Grau Gálvez i Vicente Miralles Morera.  
Persona afectada: Víctor Javier Ruiz García.  
Jorge Cuéllar Otón, secretari judicial del Jutjat Mercantil núm. 3 d'Alacant amb seu a Elx, anuncia que en la secció 6a d'aquest procediment de concurs de creditors abreujat necessari de la mercantil Carpintería y Cocinas Jovic, SL, s'ha dictat sentència, que té l'encapçalament i la part dispositiva que, literalment, són com segueix:  
  
Sentència núm. 000102/2020   
Elx, 31 de juliol de 2020.  
José Luis Fortea Gorbe, magistrat jutge del Jutjat Mercantil núm. 3 d'Alacant, amb seu a Elx, he vist la peça de qualificació dimanant del concurs abreujat 340/2018, a instàncies de l'administració concursal de l'entitat mercantil Carpintería y Cocinas Jovic, SL, contra la concursada i els afectats assenyalats, en què han sigut part el Ministeri Fiscal i el creditor Alicer, SA. En nom del rei, dicte aquesta sentència.  
  
Dispositiva  
Estime substancialment la sol·licitud de declaració de qualificació culpable formulada per l'administració concursal de l'entitat mercantil Carpintería y Cocinas Jovic:  
Declare culpable el concurs de l'entitat mercantil Carpintería y Cocinas Jovic, SL, per la concurrència de les presumpcions de l'article 165.1.1r LC.  
1. Declare Víctor Javier Ruíz García com a persona afectada per la qualificació.  
2. Condemne Víctor Javier Ruíz García a la inhabilitació per a administrar béns d'altri i per a representar qualsevol persona durant un període de cinc (5) anys.  
3. Condemne Víctor Javier Ruíz García a la pèrdua de qualsevol dret que poguera tindre com a creditor concursal o de la massa.  
  
4. Condemne Víctor Javier Ruíz García a la cobertura de la totalitat del dèficit concursal (100 %).  
5. Tot això, amb condemna expressa a costes a Carpintería y Cocinas Jovic, SL.  
Expediu un manament al Registre Mercantil i al Registre Civil per a la pràctica dels assentaments conduents a la constància registral d'aquesta resolució, especialment de la declaració de culpable del concurs i de la inhabilitació de Víctor Javier Ruíz García.  
  
Notifiqueu-ho a les parts i feu-los saber que, en contra, per mor de l'article 172.bis.4 de l'LC, s'hi pot interposar un recurs d'apel·lació per part de qui haja sigut part en aquesta secció. Igualment, es podran reproduir totes aquelles qüestions resoltes per les actuacions resolutòries de recursos de reposició i per les sentències dictades en incidents concursals promoguts en la fase comuna o en la de conveni, sempre que s'haja formulat la protesta oportuna i es formule el recurs dins del termini de 20 dies comptador a partir de la notificació d'aquesta resolució.  
  
Entregueu i uniu el certificat d'aquesta resolució a les actuacions, i incloeu-ne l'original en el llibre de sentències.  
Així ho disposa, mana i signa Luis Fortea Gorbe, magistrat jutge del Jutjat Mercantil núm. 3 d'Alacant, amb seu a Elx.  
I, atés que es desconeix el parador de Carpintería y Cocinas Jovic, SL i de Víctor Javier Ruíz García, expedisc aquest edicte a fi que els valga de notificació en deguda forma.  
  
Elx, 1 d'octubre de 2020.- El secretari judicial de l'Administració de justícia: Jorge Cuellar Otón.